b'\n_START_ARTICLE_\nSraslaci\n_START_PARAGRAPH_\nSraslaci su zakonski sra\xc5\xa1tena 2 ili vi\xc5\xa1e pojedinca iste vrste minerala koja su simetrijski me\xc4\x91usobno orijentirana. Svi kristalni elementi jedne jedinke su povezani s novom zajedni\xc4\x8dkom digirom i novom zajedni\xc4\x8dkom ravninom simetrije s elementima druge jedinke._NEWLINE_Srasla\xc4\x8dka os (oznaka: B1/2) je nova digira u kristalnom sustavu oko koje treba jednu od dvije srlasla\xc4\x8dke jedinke zaokrenuti za 180\xc2\xb0 da bi ona pre\xc5\xa1la u paralelan polo\xc5\xbeaj s drugom jedinkom._NEWLINE_Srasla\xc4\x8dka ravnina je nova ravnina simetrije u kristalnom sustavu koja zrcalno dijeli dvije srasle jedinke. Ona ne mo\xc5\xbee biti postoje\xc4\x87a ravnina simetrije kristala jedinke jer njezina primjena rezultira paralelnim rastom kristala. To je zapravo postoje\xc4\x87a ili mogu\xc4\x87a ploha na kristalima sraslih jedinki, naj\xc4\x8de\xc5\xa1\xc4\x87e malih Millerovih indeksa koja je okomita na srasla\xc4\x8dku os._NEWLINE_Srasla\xc4\x8dki \xc5\xa1av (oznaka: D1/2) ili ravnina sra\xc5\xa1\xc4\x87ivanja (dodirna ploha) je ravnina kojojm se srasle jedinke dodiruju, a uo\xc4\x8dava se kao pravilan ili nepravilan \xc5\xa1av na sraslacu. On mo\xc5\xbee, ali i ne mora, bii paralelan sa srasla\xc4\x8dkom ravninom te je paralelan nekoj drugoj mogu\xc4\x87oj plohi kristala jedinke._NEWLINE_Sraslaci imaju vi\xc5\xa1i stupanj simetrije od kristalne jedinke zbog dodatne digire i ravnine simetrije.'